**Утвърдил:**



|  |
| --- |
| **Таблица за направените предложения и възражения в процеса на обществено обсъждане на проект на насоки за кандидатстване по процедура чрез подбор на проектни предложения № BG06RDNP001-7.014 по подмярка 7.3. „Широколентова инфраструктура, включително нейното създаване, подобрение и разширяване, пасивна широколентова инфраструктура и мерки за достъп до решения чрез широколентова инфраструктура и електронно правителство“ от мярка 7 „Основни услуги и обновяване на селата в селските райони“ от Програма за развитие на селските райони 2014-2020 г.** |

|  |  |  |  |  |
| --- | --- | --- | --- | --- |
| **№** | **Данни на подателя** | **Дата на получаване** | **Коментар/Предложение** | **Становище на УО на ПРСР** |
|  | | | | |
| **I. По условията за кандидатстване:** | | | | |
| 1. | ДФ „Земеделие“ | 22.01.2021 г. | 1. В Обяснителни бележки:  1.1. В определението за Междинно плащане съществуващият текст да се замени с „Плащане за завършен етап на изпълнение на инвестицията или дейностите по проекта, който е обособен и е доведен до самостоятелна степен на завършеност, удостоверено с издадени разрешения от съответните институции.“ | * 1. Приема се!   Текстът е заменен. |
| 2. | ДФ „Земеделие“ | 22.01.2021 г. | 1.2. В определението за Обособена част от инвестицията съществуващият текст да се замени с „Завършен етап на изпълнение на инвестицията или дейностите по проекта, който е обособен и е доведен до самостоятелна степен на завършеност, удостоверено с издадени разрешения от съответните институции“.  Мотивите ни са следните: Допустимите за финансиране общи разходи са определени като процент от допустимите разходи за материални и нематериални активи. В случай, че на междинно плащане се предоставят средства за изграждане на инвестицията, които впоследствие станат недопустими за финансиране, поради не издаване на необходимите разрешения за нейното функциониране по предназначение, то изплатените общи разходи също ще бъдат недопустими и ще подлежат на възстановяване. Същото се налага и с цел съответствие с текста в Условията за изпълнение (т.12 от Раздел Б. Финансово изпълнение на проектите и плащане). | 1.2 Приема се!  Текстът е заменен. |
| 3. | ДФ „Земеделие“ | 22.01.2021 г. | 2. В раздел 11.2. Критерии за недопустимост на кандидатите, предлагаме да отпадне текстът отбелязан с „Важно“, тъй като не може да се обоснове важният обществен интерес, поради който за Държавна агенция „Електронно управление” не се прилага изискването на чл. 54, ал. 1, т. 3 от ЗОП. | 2. Приема се!  Описаните промени са отразени. |
| 4. | ДФ „Земеделие“ | 22.01.2021 г. | 3. В раздел 13.2. Условия за допустимост на дейностите предлагаме:  3.1. Да отпаднат т.5. и т. 6, свързани с „финансов анализ“, тъй като съгласно Раздел 10. Процент на съфинансиране „за безвъзмездната финансова помощ по настоящата процедура ще се нотифицира държавна помощ съгласно Насоките на ЕС относно прилагането на правилата за държавна помощ във връзка с бързо разполагане на широколентови мрежи (2013/С 25/01), то изискванията на чл. 61, параграфи 1-6 от Регламент (ЕС) № 1303/2013 на Европейския парламент и на Съвета от 17 декември 2013 г. са неприложими към проекти подадени по настоящата процедура.“ | 3.1. Приема се!  Описаните промени са отразени. |
| 5. | ДФ „Земеделие“ | 22.01.2021 г. | 3.2 Да се добави т. 7. „Подпомагат се проекти, които съдържат обосновка за необходимия персонал, извършващ дейности по организация, изпълнение и управление на проекта, която включва: колко служители извън щата на бенефициента ще бъдат назначени за работа само по този проект (колко по служебно правоотношение и колко на трудов договор, на какви длъжности), колко щатни служители и на какви длъжности ще извършват допълнителна работа към основната си трудова дейност (съгласно длъж. характеристика), на които ще се заплаща допълнително възнаграждение – чл.21, ал.4 от ЗДСл, или чл.107а, ал.9 от КТ, за работа извън работно време. Да се посочат длъжностите съгласно методиката Приложение 11.“  Считаме, че по този начин кандидатът ще направи точна оценка на нуждите от персонал за проекта и съобразно графика за изпълнение на проекта ще предвиди както тяхното поетапно назначаване на работа, така и необходимите средства за възнаграждения, които ще бъдат за сметка на работодателя. | 3.2. Не се приема!  Обосноваността на разходите за организация, управление и изпълнение на проекта е предвидено да се извършва на база утвърдена Методология за регламентиране на възнагражденията. Методологията е разработена в съответствие с разпоредбите на чл. 67, параграф 1, буква б) чл.67, параграф 5 буква а), точка ii) и чл.68а, параграф 2 от РЕГЛАМЕНТ (ЕС) № 1303/2013 (промяна в сила от 15/11/2020). |
| 6. | ДФ „Земеделие“ | 22.01.2021 г. | 4. В раздел 14.1. Допустими разходи:  По т 4. Общи разходи, свързани с проекта, например - такси, хонорари за архитекти, инженери и консултанти, консултации за икономическа и екологична устойчивост на проекта, пред-проектно проучване, анализи, както и разходи за организация и управление на проекта, както и разходи за възнаграждения на персонала на кандидата, свързани с организация, управление и изпълнение на проекта, извършени както в процеса на подготовка на проекта преди подаване на проектното предложение, така и по време на неговото изпълнение, които не могат да надхвърлят 12 на сто от общия размер на допустимите разходи по проектното предложение, включени в т. 1, буква „а”, т. 2 и 3., имаме следните бележки:  1. Да се опишат допустимите такси;  2. Да се разграничи и посочи разликата между: „както и разходи за организация и управление на проекта“ и „както и разходи за възнаграждения на персонала на кандидата, свързани с организация, управление и изпълнение на проекта….“, с оглед определяне на допустимостта им, и необходимите отчетни документи. На подходящо място да се опише подробно кои дейности ще се извършват от персонала на бенефициента и кои от външни изпълнители. | 4. По т. 1: Приема се! Добавена е нова точка 13 към Раздел 14. 2. Условия за допустимост на разходите с пояснителен текст.  По т. 2: Приема се! Текстът е прецизиран. |
| 7. | ДФ „Земеделие“ | 22.01.2021 г. | 5. В Раздел 14. 2. Условия за допустимост на разходите:  5.1. В т. 2, буква „б“ са заложени допустими разходи за идеен проект. Същите следва да отпаднат, тъй като съгласно условията за изпълнение и административния договор, кандидатът следва да представи технически или работен проект. | 5.1. Не се приема!  Допустимостта на разходите за изработка на идеен проект са въз основа на разпоредбите на чл. 139 от Закона за устройство на територията, където посочено, че инвестиционните проекти могат да се изработват в следните фази: идеен проект, технически проект и работен проект (работни чертежи и детайли). В ал. 2, 3 и 4 на чл. 2 от Наредба № 4 от 21 май 2001 г. за обхвата и съдържанието на инвестиционните проекти, определя в кои случай проектирането може да бъде еднофазно, двуфазно и трифазно. Съгласно разпоредбите на посочените алинеи:  - Еднофазно във фаза технически проект или работен проект се изработват инвестиционните проекти за обекти, които не са сложни във функционално, технологично и/или инсталационно отношение.  - Двуфазно инвестиционните проекти могат да се изработват във фази: идеен и технически проект, идеен и работен проект или технически и работен проект.  - Трифазно във фази идеен, технически и работен проект (работни чертежи и детайли) се изработват инвестиционните проекти за сложни или комплексни обекти.  От посочено следва, че проект във фаза идеен, би могло да бъде част от изискуемият документ технически или работен проект и в тази връзка следва да остане като допустим разход.  Това не отменя задължението на кандидата да предостави технически или работен проект. |
| 8. | ДФ „Земеделие“ | 22.01.2021 г. | 5.2. По т. 2.2. „Не е допустимо заявяването на едни и същи разходи за организация, управление и изпълнение на проекта, извършвани от страна на кандидата и за консултантски услуги, свързани с организация и управление на проекта от външни изпълнители.“, имаме следните бележки:  5.2.1. Не са посочени като допустим разход “консултантски услуги, свързани с организация и управление на проекта от външни изпълнители“, следователно същите са недопустими.  5.2.2. Консултантските услуги, свързани с организация и управление на проекта от външни изпълнители да се разграничат еднозначно от разходите за персонал на кандидата, свързани с организация, управление и изпълнение на проекта, посочени в т. 2, буква а).  5.2.3. За консултантските услуги, свързани с организация и управление на проекта от външни изпълнители да се добави лимит, тъй като такъв липсва. | Приема се!  Текстът по т. 2.2. е заличен, което удовлетворява описаните в точки 5.2.1., 5.2.2 и 5.2.3. бележки. |
| 9. | ДФ „Земеделие“ | 22.01.2021 г. | 5.3. В т. 7 е заложено че „Оферентите на строително-монтажни работи, местни и чуждестранни лица, трябва да бъдат вписани в Централен професионален регистър на строителя съгласно Закона за Камарата на строителите и да могат да извършват строежи и/или отделни видове строителни и монтажни работи от съответната група и категория съгласно изискванията на чл. 3, ал. 2 от Закона за Камарата на строителите“. Това изискване на етап кандидатстване няма как да бъде проверено от оценителната комисия, тъй като в условията за кандидатстване не е предвидено разрешение за строеж. Текстът следва да се прецизира и/или допълни, като се конкретизира как ще бъде проверено заложеното изискване. | Приема се!  В т. 4 от Раздел 13. 2. Условия за допустимост на дейностите е добавен текст, който изисква в съдържанието на пред-проектното проучване да има информация за съответната група и категория на предвидените за извършване строежи и/или отделни видове строителни и монтажни работи по проекта, съобразно разпоредбите на чл. 137 от Закона за устройство на територията. |
| 10. | ДФ „Земеделие“ | 22.01.2021 г. | 5.4. В т. 10 е заложено че „Ако кандидата не е избрал най-ниската ценова оферта, представя решение за определяне на стойността на разхода, за който кандидатства, с включена обосновка за мотивите, обусловили избора му“. Това означава, че ДФ „Земеделие“ следва да приема всякаква, представена от кандидата обосновка, без да има разработена за това методика и не може да редуцира предложения разход до размера на най-ниската цена, съгласно представените оферти. | 5.4. Приема се!  Заложен е уточняващ текст, в кои случай се допуска избор на по-високо ценово предложение. |
| 11. | ДФ „Земеделие“ | 22.01.2021 г. | 5.5. В т. 13 текстът „… определено в т. 2, буква в)“ следва да се промени и да стане „….определено в т. 2, буква а).“ | 5.5 Приема се!  Препратката е коригирана. |
| 12. | ДФ „Земеделие“ | 22.01.2021 г. | 6. В Раздел 14.3. Недопустими разходи да се добави нова точка, както следва:  „21. Разходи за командировки, надвишаващи стойностите, определени в Наредбата за командировките в страната и Наредбата за служебните командировки и специализации в чужбина“ | 6. Приема се! |
| 13. | ДФ „Земеделие“ | 22.01.2021 г. | 7. В Раздел 21. Ред за оценяване на проектните предложения, 21.2. Оценка на административното съответствие и допустимост, т. 9 е предвидено уведомяването на кандидатите да става по реда на чл. 61 от АПК, което противоречи на чл.34, ал.1 ЗУСЕСИФ. | 7. Приема се!  Текстът е прецизиран. |
| 14. | ДАЕУ | 20.01.2021 г. | 1. Посочените в т. Цел на процедурата документи имат актуализирани варианти затова предлагаме да се коригират. | 1. Приема се!  В текста на Условията за кандидатстване са посочени актуализираните варианти на документите. |
| 15. | ДАЕУ | 20.01.2021 г. | 2. Има разминаване между индикаторите, посочени в Условията за кандидатстване и Приложение № 2 „Основна информация към проектното предложение“. | 2. Приема се!  Индикаторите, посочени в Условията за кандидатстване и Приложение № 2 „Основна информация към проектното предложение“ са унифицирани. |
| 16. | ДАЕУ | 20.01.2021 г. | 3. За доказване основателността на разходите се изискват 3 съпоставими независими оферти. Предвид спецификата на дейността, а именно проектиране и изграждане на оптична кабелна мрежа в слабо населени райони, предлагаме изискването на 3 оферти да бъде намалено на поне една оферта. Освен това, как следва да процедира кандидата, ако в периода на пазарни консултации получи по-малко от изисквания брой оферти? | 3. В чл. 48 от Регламент за изпълнение (ЕС) № 809/2014 на Комисията от 17 юли 2014 година са посочени механизми за удостоверяване на основателността на представените разходи, а именно: референтни разходи, сравняване на различните оферти или комисия за оценка. В ПРСР 2014-2020 по препоръки на ЕК е отпаднал механизмът – комисия за оценка. С оглед на спецификата и характеристиките на допустимите разходи, механизмът чрез референтни цени не е приложим. То като хоризонтално правило в ПРСР е заложено използване на механизъм за оценка на предложените разходи, посредством сравняване на три оферти като именно така ще се запази утвърдената добра практика за извършване на насрещна проверка на предоставените конкурентни оферти. При прилагането на този подход за оценка на разходите ще се гарантира ефикасното и икономично разходване на средствата. |
| 17. | ДАЕУ | 20.01.2021 г. | 4. Изискванията към оферентите, посочени в т. 7 стесняват кръга от лица, които могат да участват в процедура по ЗОП, а именно: „В процедурата за възлагане на обществената поръчка може да участва като подаде оферта всяко българско или чуждестранно физическо или юридическо лице или техни обединения, както и всяко друго образувание, което има право да изпълнява строителство, доставки или услуги, съгласно законодателството на държавата, в която то е установено. Участник не може да бъде отстранен от процедурата за възлагане на обществената поръчка на основание на неговия статут или правната му форма, когато той или участниците в обединението имат право да предоставят съответната услуга, доставка или строителство в държавата членка, в която са установени.“ | 4. Не се приема!  Посоченото изискване не се отнася до процедура по ЗОП. Описаният в т. 7 текст е във връзка с разпоредбите на т. 6 *(Допустими за подпомагане са само основателни разходи, включени в проектното предложение. Оценителната комисия по чл. 33 от ЗУСЕСИФ извършва оценка на основателността на предложените за финансиране разходи от Раздел 14.1. „Допустими разходи” чрез сравняване на предложените разходи с най-малко три съпоставими независими оферти. Кандидатът представя към датата на подаване на проектното предложение най-малко три съпоставими независими оферти за всеки заявен за финансиране разход по т. 1, буква „а”, т. 2 и т. 3 от Раздел 14.1. „Допустими разходи”)*, като в т. 8 е пояснено, че кандидатът събира офертите на принципа на пазарни консултации съгласно ЗОП. Т.е. текстът посочва касае събирането на оферти за установяване на прогнозни стойности по проекта на етап подаване на Проектното предложение а не провеждането на процедурата по ЗОП. |
| 18. | ДАЕУ | 20.01.2021 г. | 5. В текстовете на точки 8 и 9 има разминаване. В т. 8 е посочено, че техническата спецификация не е задължителен елемент, а може да се предостави само подробно описание на актива, а в т. 9 е включено техническо предложение, което за да бъде подготвено е необходима техническа спецификация. Предлагаме техническа спецификация да отпадне. | 5. Приема се!  Промяната е отразена. |
| 19. | ДАЕУ | 20.01.2021 г. | 6. Какъв следва да бъде формата на документите, посочени в т. 24.1. Списък с общи документи (от 1 до 10), подписани с електронен подпис от представляващите на съответните институции? | 6. Към текстовете на точки от 1 до 10 са описани и добавени възможните формати на изискуемите документи. |
| **II. По условията за изпълнение:** | | | | |
| 1. | ДФ „Земеделие“ | 22.01.2021 г. | 1. В Раздел Б. Финансово изпълнение на проектите и плащане т.12 да се синхронизира с предложеното в Условията за кандидатстване определение за обособена част от инвестицията и да добие следната редакция:  „12. Междинното плащане е допустимо за одобрена („Обособена част от инвестицията" е завършен етап на изпълнение на инвестицията или дейностите по проекта, който е обособен и е доведен до самостоятелна степен на завършеност, удостоверено с издадени разрешения от съответните институции), като се заявява не по-късно от четири месеца преди изтичане на крайния срок за извършване на инвестицията по административния договор.“ | 1. Приема се!  Текстът е коригиран. |
| 2. | ДФ „Земеделие“ | 22.01.2021 г. | 2. В Раздел В. Мерки за информиране и публичност  2.1 Т. 5 да се съобрази с Насоките на ЕС относно прилагането на правилата за държавна помощ във връзка с бързо разполагане на широколентови мрежи и да добие следното съдържание:  „5. Бенефициентът се задължава да включи на официалната си електронна страница, поне следната информация относно мерките за държавна помощ: пълния текст на одобрената схема за помощ и разпоредбите за прилагането, името на бенефициера на помощта, размера на помощта, интензитета на помощта и използваната технология. Тази информация се публикува след като е взето решението за предоставянето на помощта и се съхранява за период от най-малко 10 години, и е на разположение на широката общественост без ограничения“.  2.2. В т.8 да се добави и билборд, с цел синхронизиране с предходните точки. | 2.1. Не се приема!  Задължението възниква от Насоките на ЕС относно прилагането на правилата за държавна помощ във връзка с бързо разполагане на широколентови мрежи и респективно обявлението на ЕК за съвместимост на държавната помощ, а не от настоящите Насоки за кандидатстване. Изискването за информираност по държавната помощ е отговорност на „Администратора“ в лицето на УО на ПРСР.  2.2. Приема се! |
| 3. | ДФ „Земеделие“ | 22.01.2021 г. | 3. В Раздел II, т. 2. Ангажименти и други задължения на бенефициента  3.1. В т.2.1. по отношение понятието „инженеринг“ - в чл.3, ал. 1 от ЗОП са посочени Обектите на обществените поръчки и в тази връзка понятието „инженеринг“ следва да се коригира съобразно т. 1, б. а) или б. б) от горепосочената разпоредба на ЗОП.  3.2. Във връзка с новото изискване за възвръщане на предоставени средства (claw-back) да се добави нова точка 2.9.7. със следното съдържание:  „2.9.7. До края на месец юни след изтичане на три години от първото междинно плащане и след това ежегодно в същия срок, да представя документите от Раздел Г от Приложение №1 към Условията за изпълнение. Същите документи следва да бъдат представени и в срок от два месеца преди изтичане на мониторинговия период по проекта. В случай, че няма сключени договори с операторите за компенсиране на натрупаната печалба, или такава не е реализирана, да уведомява Фонда в посочените в предходното изречение срокове.“ | 3.1. Приема се!  Внесена е корекция в текста.  3.2. Приема се!  Изискването е вкл. в допълнителна точка. |
| 4. | ДФ „Земеделие“ | 22.01.2021 г. | 4. От документите към условията за изпълнение да отпадне Приложение 5 – Условия за възстановяване, тъй като са публикувани в ДВ Правила за определяне на размера на подлежащата на възстановяване помощ, приети на основание чл. 27, ал. 9 от ЗПЗП. | 4. Приема се! |
| 5. | ДФ „Земеделие“ | 22.01.2021 г. | 5. В приложение 4 Декларация за двойно финансиране да се добави „или по друг проект по ПРСР“. | 5. Приема се!  Внесени са промени в В приложение 4 Декларация за двойно финансиране. |
| 6. | ДАЕУ | 20.01.2021 г. | 1. Посочените в т. Б „Финансово изпълнение на проектите и плащане“ условия за отпускане на авансово плащане, а именно – представяне на банкова гаранция или еквивалент на банкова гаранция съгласно Закона за държавният дълг или Решение на Министерският съвет на Република България към настоящия момент са неизпълними. Дори ДАЕУ да успее да намери решение за получаване на авансово плащане, то е ограничено до 50% от проекта като след това от него се приспадат всички последващи междинни плащания до този размер. Предвид бюджета, с който разполага ДАЕУ за капиталови разходи през 2021 г., изпълнението на проекта по посочения в Условията за изпълнение начин е под въпрос. | 1. Приема се!  УО на ПРСР ще предприеме мерки по изменение на Националното законодателство. |
| **III. В Приложение № 1 към Условията за изпълнение** | | | | |
| 1. | ДФ „Земеделие“ | 22.01.2021 г. | 1. От Раздел А. Общи документи  1.1. от т. 5 да се заличи думата „кмета“;  1.2. от т. 9 да се заличи думата „извънбюджетна“;  1.3. да отпаднат т.27 и 28, тъй като съгласно административния договор, те се представят заедно с одобрените технически или работни проекти и подлежат на контрол преди подаване на искане за плащане. | 1. Приема се!  Предложените корекции са отразени. |
| 2. | ДФ „Земеделие“ | 22.01.2021 г. | 2. В Раздел В. да се направят следните промени в съответствие с изменените условия за кандидатстване:  2.1. Наименованието на раздел да стане:  В. Общи разходи, свързани с проекта, например - такси, хонорари за архитекти, инженери и консултанти, консултации за икономическа и екологична устойчивост на проекта, пред-проектно проучване, анализи, както и разходи за организация и управление на проекта, както и разходи за възнаграждения на персонала на кандидата, свързани с организация, управление и изпълнение на проекта, извършени както в процеса на подготовка на проекта преди подаване на проектното предложение, така и по време на неговото изпълнение, които не могат да надхвърлят 12 на сто от общия размер на допустимите разходи по проектното предложение.  2.2. В т. 2 да отпадне текста „финансов анализ, икономически анализ, анализ на чувствителността, анализ на риска“ | 2.1. Приема се!  2.2. Приема се! |
| 3. | ДФ „Земеделие“ | 22.01.2021 г. | 3. Във връзка с новото изискване за възвръщане на предоставени средства (claw-back) към документите да се добави нов раздел Г:  „Г. Допълнителни документи:  1. Договор/и с операторите за компенсиране на натрупаната печалба, ако се реализира такава при експлоатирането на изградената инфраструктура  2. Справка за натрупаната за три години печалба от предоставянето на услуги за крайни потребители (след плащане на корпоративните данъци), предоставена от всеки оператор  3. Пълно дневно банково извлечение от сметката на бенефициента за постъпилите приходи от всеки от операторите вследствие прилагане на клаузата за компенсиране на натрупаната печалба.  4. Пълно дневно банково извлечение от сметката на бенефициента за преведените по сметката на ДФЗ приходи от операторите вследствие прилагане на клаузата за компенсиране на натрупаната печалба. | 3. Приема се частично!  След консултация с ДАЕУ предложените документи са прецизирани и са добавени в Раздел Г. |
| 4. | ДАЕУ | 20.01.2021 г. | 1. Да отпадне документ А.26, тъй като свързаността ще се установи с Протоколите за приемане на оптичните кабелни линии и Протоколите за тестване и приемане на активното оборудване. | 1. Приема се! |
| 5. | ДАЕУ | 20.01.2021 г. | 2. Предлагаме наименованието на приложение Б.II.1. да се замени с „Копие на протоколи за тестване и приемане на активно оборудване“. | 2. Приема се ! |
| **IV. В Административния договор:** | | | | |
| 1. | ДФ „Земеделие“ | 22.01.2021 г. | 1. Във връзка с новото изискване за възвръщане на предоставени средства (claw-back) да се добавят нови клаузи в член 9 с поредни номера на алинеите, както следва:  (4) Предоставя на ФОНДА документите, посочени в Раздел Г от Приложение №1 към Условията за изпълнение в сроковете, съгласно т.2.9.7. от Условията за изпълнение.  (5) Въз основа на клаузата за възвръщане на предоставени средства (claw-back) в договорите с операторите за предоставяне за ползване на изградената по проекта инфраструктура (ако такива бъдат подписани), да извършва контрол и да води счетоводна отчетност, въз основа на която да се проследява размера на печалбата, подлежаща на възстановяване от операторите.  (6) Да превежда по сметка на ФОНДА размера на възстановената от операторите печалба, ако е генерирана такава. | 1. Приема се!  Предложените клаузи са добавени. |
| 2. | ДАЕУ | 20.01.2021 г. | 1. Предлагаме ал. 5 на чл. 4 „Плащането по ал. 3 се извършва по отделна сметка на БЕНЕФИЦИЕНТА за средства от Европейския съюз.“ да отпадне, тъй като ДАЕУ прилага системата на единната сметка, съгласно указания на Министерство на финансите и БНБ. | 1. Приема се! |
| 3. | ДАЕУ | 20.01.2021 г. | 2. Поради дългият срок на изпълнение на проекта – 60 месеца, предлагаме ал. 2 на чл. 5 „В срок до дванадесет месеца от подписването на този договор БЕНЕФИЦИЕНТЪТ е длъжен да сключи договори с изпълнители за всички разходи по одобрения проект и да уведоми ФОНДА в посочения срок“ да се преформулира. | 2. Приема се! |
| **V. По Методология за регламентиране на възнаграждения на екипа за организация, управление и изпълнение на проекти по подмярка 7.3** | | | | |
| 1. | ДФ „Земеделие“ | 22.01.2021 г. | 1. Във фиша на мярката в ПРСР 2014-2020 е записано, че са допустими разходи за възнаграждения на персонала на кандидата, свързани с организация, управление и изпълнение на проекта, извършени както в процеса на подготовка на проекта преди подаване на проектното предложение, така и по време на неговото изпълнение.  В тази връзка предлагаме навсякъде в текста на Методологията да се запише „организация, управление и изпълнение“ с цел уеднаквяване, и по-конкретно в следните точки:  1.1. Раздел I. Цел на документа трето тире  1.2. Раздел ІІ. Регламентиране, планиране и отчитане на възнагражденията на лицата и първо изречение на Раздел ІІ. Тук да отпадне думата „подготовка“ , защото от допустимите дейности става ясно, че екипът ще работи както при подготовката, така и при изпълнението на проекта.  1.3. т.2. от Раздел II Заповед за включване на служителя в екипа. Точка 2 да се допълни със следния текст „допустимия брой допълнителни часове дневно, които могат да бъдат полагани по проекта (за щатните служители), с оглед спазване междудневните и седмични почивки, регламентирани в чл. 152 и чл. 153 от КТ.“  1.4. Раздел III. Механизъм за определяне на допустимия размер на почасовото възнаграждение и първо изречение на Раздел ІІI  1.5. Във всички четири точки на „ВАЖНО!“, след Раздел ІV. Определяне на размера на почасовото възнаграждение.  1.6. В т.3 от Раздел V. | 1. Приема се! |
| 2. | ДФ „Земеделие“ | 22.01.2021 г. | 2. Предлагаме т.3 от Раздел II да добие следното съдържание:  „3. Длъжностна характеристика на служителя, нает от бенефициента по трудово или служебно правоотношение. Определянето на задълженията на служителите, назначени извън щата да участват в изпълнението, организацията и управлението на проекта, следва да се извършва чрез утвърждаване на длъжностна характеристика (или допълнение към основната длъжностната характеристика в случаите на чл.21, ал.4 от ЗДСл, или чл.107а, ал.9 от КТ, ако това е предвидено във вътрешни правила/документи на бенефициента или друг нормативен акт) за всяка позиция. В нея подробно се описват задълженията на съответния експерт с изключение на случаите, в които тези задължения са описани в договора или заповедта за назначаване на служителя; В случаите на чл.21, ал.4 от ЗДСл или чл.107а, ал.9 от КТ, се представят и вътрешните правила/документи на бенефициента (ако е приложимо).“ | 2. Приема се частично!  Текстът е прецизиран до възможностите за предоставяне на описаните документи от държавната администрация. |
| 3. | ДФ „Земеделие“ | 22.01.2021 г. | 3. За целите на верификация в Раздел II, да се добави нова т.5  3.1. „5. Поименна справка за отработеното време и начислените суми за възнаграждения, данъци и осигуровки, съгласно /Приложение № 2/ към настоящата методика, за съответния отчетен период.“  Добавен е нов документ на ексел Приложение № 2 към Методологията за регламентиране на възнаграждения. | 3. Приема се частично!  Текстовете са прецизирани до възможностите за предоставяне на описаните документа от държавната администрация. |
| 4. | ДФ „Земеделие“ | 22.01.2021 г. | 4. Да се опишат допустимите партньори по проекта в Условията за кандидатстване или в Методологията да отпадне навсякъде думата „партньори“. | 4. Приема се!  Думата „партньори“ е заличена от Методологията. |
| 5. | ДФ „Земеделие“ | 22.01.2021 г. | 5.3. В предишна т. 5 (след промените т. 6.) в Раздел II след думата „…възнаграждения“ да се добави „и за внесени данъци и осигуровки“. | 5.3. Приема се! |
| 6. | ДФ „Земеделие“ | 15.06.2020 г. | 6. Навсякъде вместо по правилата на чл.68а , параграф 2 от РЕГЛАМЕНТ (ЕС) № 1303/2013“, да се коригира „по правилата на чл.68, параграф 2 от РЕГЛАМЕНТ (ЕС) № 1303/2013“. | 6. Не се приема!  С изменението от 18 юли 2018 г. на Регламент (ЕС) № 1303/2013 на Европейския парламент и на Съвета от 17 декември 2013 година е създаден чл. 68а. |
| 7. | ДФ „Земеделие“ | 15.06.2020 г. | 7. В т. 3 от Раздел V. Верифициране на разходите за възнаграждения по ПРСР 2014–2020 г., да се добави и документът по т. 6 от раздел ІІ. | 7. Приема се! |